text: KIF er igen på sejrskurs
  10 december 2016 kl. 16.05
  Efter nederlag i de to seneste kampe fik KIF Kolding-København alle point lørdagens kamp i Skanderborg. Sønderjyske må til gengæld rejse tomhændet hjem fra Aalborg.
  Med en udebanesejr på 25-19 fik holdet vendt den dårlige stime, og fik igen en sejr i 888-ligaen. KIF Kolding- København fik ellers en dårlig start på kampen og var bagud med fem mål i første halvleg.
  I anden halvleg fik holdet bedre styr på det, og fik vendt kampen. Holdet er efter dagens kamp placeret på ottendepladsen med 13 point efter de første 14 kampe.
  I Aaborg var Sønderjyske godt med i kampen mod topholdet, men tabte alligevel med 28-26.
  Både KIF Kolding-København og Sønderjyske spiller igen på onsdag, hvor de på hjemmebane møder henholdsvis Bjerringbro/Silkeborg og Skanderborg.
  
  
  
  